11. ΝΟΜΟΣ υπ’ αριθ. 1429 της 19 Απρ./18 Μαΐου 1944 Περί θέσεως Επισκόπου Ιεράς Μητροπόλεως Θεσ/νίκης. Εκυρώθη δια της υπ’ αριθ. 184/1946 πραξ. Υπ. Συμβ. (ΦΕΚ Α΄ 112). Άρθρ.1.-Η προ της ισχύος του Νόμ. 671/43 «περί Καταστατικού Χάρτου της Εκκλησίας της Ελλάδος» υφισταμένη κατά τας διατάξεις της παρ. 3 του άρθρ. 3 του Α.Ν. 39 του 1936 «περί τροποποιήσεως του κωδικοποιηθέντος Νόμου 5438», θέσις βοηθού Επισκόπου παρά τη Ιερά Μητροπόλει Θεσσαλονίκης θεωρείται μηδέποτε καταργηθείσα. Άρθρ.2.–Ο βοηθός Επίσκοπος εκλέγεται υπό της Ιεράς Συνόδου εκ τριών προτεινομένων υπό του οικείου Αρχιερέως κληρικών εκ των εχόντων τα προσόντα του άρθρ. 41 του Νόμ. 671/43. Βλ. ήδη και Β.Δ. 16/17 Δεκ. 1959 (ανώτ. σελ. 30). Άρθρ.3.–Αι αποδοχαί του βοηθού Επισκόπου είναι αι οριζόμεναι υπό του άρθρ. 32 παρ. 1 του Νόμ. 671/43, λαμβάνονται δε εκ του οικείου Μητροπολιτικού γραφείου. Βλ. και άρθρ. 6 Α.Ν. 326/1945 ανώτ. σελ. 29 Άρθρ.4.-Ο βοηθός Επίσκοπος εκτελεί τα υπό του οικείου Μητροπολίτου ανατιθέμενα καθήκοντα, μετά δε τριετή ευδόκιμον υπηρεσίαν θεωρείται και ούτος εκλόγιμος, προς πλήρωσιν χηρευούσης κατά τα υπό του Νόμ. 671/43 οριζόμενα ουχί όμως και εις Μητροπόλεις πληρουμένας δια καταστάσεως ως το άρθρ. 17 του Νόμ. 671/43 ορίζει. Βλ. άρθρ. 33 παρ. 3-4 Νόμ. 671/1943 και άρθρ. 14 και 15 Β.Δ.16/17 Δεκ. 1959 (ανώτ. σελ. 20 και 38). Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 